CELEX: 32016R1121
Language: sk
Date: 2016-07-11
Title: Nariadenie Komisie (EÚ) 2016/1121 z 11. júla 2016, ktorým sa mení príloha V k nariadeniu Európskeho parlamentu a Rady (ES) č. 1223/2009 o kozmetických výrobkoch (Text s významom pre EHP)

12.7.2016   
               
               
                  SK
               
               
                  Úradný vestník Európskej únie
               
               
                  L 187/4
               
            NARIADENIE KOMISIE (EÚ) 2016/1121
      z 11. júla 2016,
      ktorým sa mení príloha V k nariadeniu Európskeho parlamentu a Rady (ES) č. 1223/2009 o kozmetických výrobkoch
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1223/2009 z 30. novembra 2009 o kozmetických výrobkoch (1), a najmä na jeho článok 31 ods. 2,
      keďže:
      
                  (1)
               
               
                  Látka O-etyl-N2-dodekanoyl-L-argininát, hydrochlorid, ktorej bol v medzinárodnej nomenklatúre kozmetických zložiek (INCI) pridelený názov Ethyl Lauroyl Arginate HCl, je v súčasnosti upravená v položke 197 prílohy III a v položke 58 prílohy V k nariadeniu (ES) č. 1223/2009. Podľa položky 58 prílohy V je látka Ethyl Lauroyl Arginate HCl povolená ako konzervačná látka v kozmetických výrobkoch okrem kozmetických výrobkov na pery, na ústnu hygienu a v sprejoch s maximálnou koncentráciou 0,4 hmotnostných %.
               
            
                  (2)
               
               
                  Vedecký výbor pre bezpečnosť spotrebiteľov (VVBS) prijal vedecké stanovisko k bezpečnosti látky Ethyl Lauroyl Arginate HCl vo výrobkoch na ústnu hygienu 19. septembra 2013 (revidované 12. decembra 2013) (2) a dodatok k tomuto stanovisku 16. decembra 2014 (revidovaný 25. marca 2015) (3).
               
            
                  (3)
               
               
                  VVBS dospel k záveru, že látka Ethyl Lauroyl Arginate HCl je bezpečná na použitie ako konzervačná látka v ústnych vodách s maximálnou koncentráciou 0,15 hmotnostných %, ale nie vo výrobkoch na ústnu hygienu vo všeobecnosti. VVBS sa takisto domnieval, že odhady expozície naznačovali, že môže dôjsť k prekročeniu prijateľného denného príjmu pre deti vo veku tri až deväť rokov pri súčte expozície spôsobenej potravinami a expozície spôsobenej kozmetickými výrobkami. Preto VVBS dospel k záveru, že trvalé používanie látky Ethyl Lauroyl Arginate HCl ako konzervačnej látky v ústnych vodách pri tejto koncentrácii nie je pre deti bezpečné.
               
            
                  (4)
               
               
                  Na základe tohto stanoviska VVBS sa Komisia domnieva, že látka Ethyl Lauroyl Arginate HCl by mala byť povolená na používanie ako konzervačná látka s koncentráciou 0,15 hmotnostných % v ústnych vodách s výnimkou pre deti mladšie ako desať rokov.
               
            
                  (5)
               
               
                  Nariadenie (ES) č. 1223/2009 by sa preto malo zodpovedajúcim spôsobom zmeniť.
               
            
                  (6)
               
               
                  Opatrenia stanovené v tomto nariadení sú v súlade so stanoviskom Stáleho výboru pre kozmetické výrobky,
               
            PRIJALA TOTO NARIADENIE:
      Článok 1
      Príloha V k nariadeniu (ES) č. 1223/2009 sa týmto mení v súlade s prílohou k tomuto nariadeniu.
      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 11. júla 2016
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 342, 22.12.2009, s. 59.
      
         (2)  SCCS/1519/13, http://ec.europa.eu/health/scientific_committees/consumer_safety/docs/sccs_o_138.pdf.
      
         (3)  SCCS/1543/14, http://ec.europa.eu/health/scientific_committees/consumer_safety/docs/sccs_o_166.pdf.
      
         PRÍLOHA
         Položka 58 prílohy V k nariadeniu (ES) č. 1223/2009 sa nahrádza takto:
         
            
                        Referenčné číslo
                     
                     
                        Identifikácia látky
                     
                     
                        Podmienky
                     
                     
                        Znenie podmienok použitia a upozornenia
                     
                  
                        Chemický názov/INN
                     
                     
                        Názov v jednotnom zozname zložiek
                     
                     
                        CAS číslo
                     
                     
                        EC číslo
                     
                     
                        Typ výrobku, časti tela
                     
                     
                        Maximálna koncentrácia v použiteľnom prípravku
                     
                     
                        Iné
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „58
                     
                     
                        
                           O-etyl-N2-dodekanoyl-L-argininát, hydrochlorid (*)
                        
                     
                     
                        Ethyl Lauroyl Arginate HCl
                     
                     
                        60372-77-2
                     
                     
                        434-630-6
                     
                     
                        
                                    a)
                                 
                                 
                                    Ústne vody
                                 
                              
                     
                        
                                    a)
                                 
                                 
                                    0,15 %
                                 
                              
                     
                        
                                    a)
                                 
                                 
                                    Nepoužívať vo výrobkoch určených deťom do 10 rokov
                                 
                              
                     
                        
                                    a)
                                 
                                 
                                    Nevhodné pre deti do 10 rokov
                                 
                              
                  
                        
                                    b)
                                 
                                 
                                    Iné výrobky
                                 
                              
                     
                        
                                    b)
                                 
                                 
                                    0,4 %
                                 
                              
                     
                        
                                    b)
                                 
                                 
                                    Nepoužívať v kozmetických výrobkoch na pery, na ústnu hygienu (iné ako ústne vody) a v sprejoch
                                 
                              
                  
         
            (*)  V prípade iného použitia než ako konzervačnej látky pozri prílohu III, č. 197.“